CELEX: 62021CN0578
Language: et
Date: 2021-09-17 00:00:00
Title: Kohtuasi C-578/21: Irish Wind Farmers’ Association Clg, Carrons Windfarm Ltd, Foyle Windfarm Ltd ja Greenoge Windfarm Ltd 17. septembril 2021 esitatud apellatsioonkaebus Üldkohtu (esimene koda) 7. juuli 2021. aasta otsuse peale kohtuasjas T-680/19: Irish Wind Farmers’ Association jt versus komisjon

15.11.2021   
            
            
               ET
            
            
               Euroopa Liidu Teataja
            
            
               C 462/30
            
         
      Irish Wind Farmers’ Association Clg, Carrons Windfarm Ltd, Foyle Windfarm Ltd ja Greenoge Windfarm Ltd 17. septembril 2021 esitatud apellatsioonkaebus Üldkohtu (esimene koda) 7. juuli 2021. aasta otsuse peale kohtuasjas T-680/19: Irish Wind Farmers’ Association jt versus komisjon
      (Kohtuasi C-578/21)
      (2021/C 462/35)
      Kohtumenetluse keel: inglise
      
         Pooled
      
      
         Apellandid: Irish Wind Farmers’ Association Clg, Carrons Windfarm Ltd, Foyle Windfarm Ltd ja Greenoge Windfarm Ltd (esindajad: abogada M. Segura Catalán ja avocate M. Clayton)
      
         Teine menetlusosaline: Euroopa Komisjon
      
         Apellantide nõuded
      
      Apellandid paluvad Euroopa Kohtul:
      
                  —
               
               
                  tühistada vaidlustatud kohtuotsus;
               
            
                  —
               
               
                  mõista esimese kohtuastme ja apellatsioonimenetlusega seotud kohtukulud välja komisjonilt.
               
            
         Väited ja peamised argumendid
      
      Apellatsioonkaebus põhineb kahel väitel.
      Esimese väitega väidavad apellandid, et Üldkohus tõlgendas vääralt ELTL artiklit 108 ja määruse (EL) 2015/1589 (1) artiklit 4, kui ta järeldas, et asjaomase abimeetme hindamine ei nõudnud komisjonilt ametliku uurimismenetluse algatamist, arvestades seda, et selle riigiabina kvalifitseerimise ja selle siseturuga kokkusobivusega seoses puuduvad tõsised raskused.
      Esimene väide jaguneb kuueks väiteosaks.
      Esimene väiteosa: Üldkohus rikkus õigusnormi, mis puudutab komisjoni kohustuse ulatust kontrollida ebaseadusliku riigiabi korral faktilisi asjaolusid ja õigusküsimusi.
      Teine väiteosa: Üldkohus rikkus õigusnormi, kui ta kohtles erinevalt teavet, mille olid esitanud liikmesriigid ja kaebuse esitajad.
      Kolmas väiteosa: Üldkohus rikkus õigusnormi, kui ta hindas esialgse uurimise kestust.
      Neljas väiteosa: Üldkohus rikkus õigusnormi, kui ta pani tõendamiskoormise kaebuse esitajatele.
      Viies väiteosa: Üldkohus rikkus õigusnormi, kui ta jättis tähelepanuta Ühendkuningriigi süsteemi asjakohasuse käesoleva juhtumi puhul.
      Kuues väiteosa: Üldkohus tegi fossiilkütustest elektri tootmise käitiste aastase netoväärtuse hindamismeetodi tehnilisest olemusest väära järelduse.
      Teise väitega väidavad apellandid, et Üldkohus moonutas nende esitatud tõendite selget mõtet.
      
         (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).